MK ตั้งบ.ย่อยใหม่ “พรอสเพค รีท แมเนจเมนท์” รุกธุรกิจจัดการกองทรัสต์
MK ตั้งบ.ย่อยใหม่ "พรอสเพค รีท แมเนจเมนท์" รุกธุรกิจจัดการกองทรัสต์เพื่อการลงทุนในอสังหาริมทรัพย์
28 พ.ย. 2562

บริษัท มั่นคงเคหะการ จำกัด (มหาชน) หรือ MK เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ที่ประชุมคณะกรรมการของบริษัทครั้งที่ 11/2562 เมื่อวันที่ 28 พ.ย.2562 ได้มีมติอนุมัติให้บริษัทจัดตั้งบริษัทย่อยทางอ้อมแห่งใหม่ ภายใต้ชื่อ บริษัท พรอสเพค รีท แมเนจเมนท์ จำกัด (PROSPECT REIT MANAGEMENT CP., LTD.) ประกอบธุรกิจ ผู้จัดการกองทรัสต์เพื่อการลงทุนในอสังหาริมทรัพย์
โดยจดทะเบียนภายในเดือนพฤศจิกายน 2562 ด้วยทุนจดทะเบียน 10,000,000 บาท แบ่งออกเป็นหุ้นสามัญจำนวน 100,000 หุ้น มูลค่าที่ตราไว้หุ้นละ 100 บาท จากเงินทุนหมุนเวียนของบริษัท พรอสเพค ดีเวลลอปเมนท์ จำกัด โดย บริษัท พรอสเพค ดีเวลลอปเมนท์ จำกัด (ซึ่งเป็นบริษัทย่อยที่บริษัทถือหุ้นโดยตรงในสัดส่วน 100%) ถือหุ้นในสัดส่วน 100%